**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OSNOVNA ŠKOLA JOSIPA MATOŠA**

**VUKOVAR**

Petra Preradovića 40

**U Vukovaru, 27. 12. 2023.**

**Prijedlog 1. rebalansa Financijskog**

**plana za 2023. godinu**

**Uvodno**

Školski odbor OŠ Josipa Matoša je na temelju članka 59. *Statuta Osnovne škole Josipa Matoša* na sjednici od 12.10.2022. godine usvojio *Financijski plan za 2023.* (KLASA: 400-02/22-01/07 URBROJ: 2196-1-8-01-22-01), U rebalansu koji se usvaja za tekuću godinu iskazan je program rada Škole, prihodi i rashodi su planirani prema namjeni i mjestu nastanka troška/izvora. Predviđeni troškovi i izvori finansiranja svih aktivnosti Škole planirani su prema *Pravilniku o proračunskom računovodstvu* i *Računskom planu*.

**Obrazloženje Prijedloga 1. rebalansa Financijskog plana za 2023. godinu**

Odredbama *Zakona o proračunu* propisana su temeljna proračunska načela, između ostalih i načelo uravnoteženosti proračuna. *Prijedlogom 1. rebalansa* nastoji se ostvariti ravnoteža između predviđanih troškova i onih izdataka koji su nastajali ili će tek nastajati kroz svakodnevno poslovanje i koji nisu uvijek u potpunosti očekivani. Stoga je na više proračunskih stavki došlo do novina koje trebaju da ujednače nastale i buduće promjene. Nastojalo se da ovaj rebalans u najvećoj mogućoj mjeri isprati tijek poslovanja, a sve najvažnije promjene redom su pojašnjene.

* Kao osnivač, Grad Vukovar je u stalnoj komunikaciji s ustanovom i izlazi u susret školskim potrebama ponajprije udovoljavajući zahtjevima za saniranjem, unaprjeđivanjem i adaptiranjem školskog objekta.Od početka ove školske godine Grad financira 9 pomoćnika u nastavi, te je došlo do povećanja na rashodima za zaposlene financirane od strane Grada i naknade za prijevoz koje sada skupa iznose 61.600,00 EUR.
* Zbog stabilizacije cijena energenata došlo je do smanjenja na rashodima za energiju konto *3223* (električna energija, plin, lož ulje).
* Došlo je i do smanjenja troškova financiranih od strane Grada na uredskom materijalu i tonerima (*32211)*, poštanskim uslugama *(32313)*, namirnicama *(32224)* i stručnom usavršavanju zaposlenika *(3213)*.
* Do povećanja troškova financiranih od strane Grada došlo je na službenim putovanjima *(3211)*, materijalima za čišćenje i održavanje *(32214)*, higijenskom materijalu *(32216)*, sitnom inventaru *(3225)*, uslugama telefona i interneta *(32311)*, komunalnim uslugama *(3234)* i bankarskim uslugama *(3431).*
* Zbog povećanja osnovice plaće za 5% od listopada 2023. povećani su troškovi na kontima *311 Bruto plaće* i *313 Doprinosi na plaće* financiranim od strane MZO.
* Do povećanja rashoda je došlo i na projektima EU, najviše na kontu *3211 Službena putovanja* te na kontu *32372 Ugovori o djelu* i *3293 Reprezentacija.*

Ovim rebalansom se utvrđuje ukupni iznos od 1.089.725,00 EUR za prihode/rashode.

 Voditeljica računovodstva: Ravnateljica:

 Jelena Parabućski Mirela Szabo, prof. defektolog